23.2.2023
EL
Επίσημη Εφημερίδα της Ευρωπαϊκής Ένωσης
L 58/1403 ΕΠΙΤΡΟΠΉ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 01 — ΕΡΕΥΝΑ ΚΑΙ ΚΑΙΝΟΤΟΜΙΑ (συνέχεια) PP 01 23
(συνέχεια)
PP 01 23 04
(συνέχεια) — απρόσκοπτη ενοποίηση με τον δικτυακό τόπο www.missingchildrenukraine.eu σε 3 γλώσσες (EN, UA, RU), συμπεριλαμβανομένων του εντύπου αναφοράς για (να λαμβάνονται) νέες υποθέσεις και της λειτουργίας δημοσίευσης εκκλήσεων προς το κοινό με τη μορφή διαδικτυακών αφισών για ανησυχητικές διασυνοριακές υποθέσεις εξαφανισμένων παιδιών, — αυτόματη δημιουργία αφισών για έντυπες εκκλήσεις προς το κοινό.
Επιπλέον, στο πλαίσιο του προτεινόμενου δοκιμαστικού σχεδίου, θα αναπτυχθούν δύο ακόμη εργαλεία: — ιδιωτικές εφαρμογές για φορητές συσκευές (για Android και iOS) για εύκολη πρόσβαση και έλεγχο της πλατφόρμας εντοπισμού εξαφανισμένων παιδιών «Missing Children Tracker» μέσω κινητής συσκευής, που θα παρέχουν σε εξουσιοδο­ τημένους χρήστες των επίσημων οργανώσεων παρέμβασης, σε ολόκληρη την Ευρώπη, άμεσες ειδοποιήσεις για περιστατικά/επικαιροποιήσεις σχετικά με υποθέσεις εξαφανισμένων παιδιών, τα οποία, με βάση πληροφορίες και/ή το αποτέλεσμα των αλγορίθμων έξυπνης αντιστοίχισης της πλατφόρμας, θα μπορούσαν να βρίσκονται στις χώρες τους, — ένα έξυπνο bot (βασισμένο και στην τεχνητή νοημοσύνη) ειδικά σχεδιασμένο για τα μέσα κοινωνικής δικτύωσης, μέσω του οποίου θα μπορούν να αναφέρονται νέες υποθέσεις εξαφανισμένων παιδιών από οικογένειες στην Ουκρανία.
Επί του παρόντος, το Facebook Messenger είναι το κύριο μέσο επικοινωνίας που χρησιμοποιούν οι Ουκρανοί πολίτες για να έρθουν σε επαφή με την οργάνωση παρέμβασης για εξαφανισμένα παιδιά από την Ουκρανία.
Η διαδικασία αναφοράς μιας υπόθεσης βασίζεται μόνο στην ανταλλαγή μηνυμάτων, με την υποστήριξη λίγων εθελοντών που αντιμετωπίζουν δυσκολίες στην πλήρη διαχείριση του τεράστιου όγκου πληροφοριών σχετικά με υποθέσεις εξαφανισμένων παιδιών που λαμβάνονται μέσω του Messenger.
Ο στόχος του bot είναι να αυτοματοποιηθεί ολόκληρη η διαδικασία για την αναφορά μιας εξαφάνισης, να ζητούνται και να λαμβάνονται απαντήσεις σε συγκεκριμένες ερωτήσεις με έξυπνο τρόπο και να δημιουργούνται νέες υποθέσεις στη βάση δεδομένων, συνδεδεμένες με τυχόν διαθέσιμα αποδεικτικά στοιχεία (φωτογραφίες, νομικά έγγραφα κ.λπ.), κάτι που θα επιτρέπει στους διαχειριστές υποθέσεων της Ουκρανίας να επικεντρώνονται στη διαχείριση των υποθέσεων αντί να εισάγουν και να συγκρίνουν τα δεδομένα που λαμβάνονται από μηνύματα συνομιλίας.
Το προτεινόμενο δοκιμαστικό σχέδιο όχι μόνο θα έχει άμεσο θετικό αντίκτυπο στην ουκρανική ανθρωπιστική κρίση, αλλά μπορεί επίσης να θέσει τη βάση για όλες τις οργανώσεις που ασχολούνται με υποθέσεις εξαφανισμένων παιδιών υπό την αιγίδα της Missing Children Europe, ώστε να είναι προετοιμασμένες για κάθε μελλοντική πολυεθνική κατάσταση έκτακτης ανάγκης παρόμοιου μεγέθους και χαρακτήρα.
Επιπλέον, οι διαδικασίες και τα εργαλεία διαχείρισης υποθέσεων που θα τεθούν σε εφαρμογή για τους ασυνόδευτους ανηλίκους από την Ουκρανία στο πλαίσιο του προτεινόμενου δοκιμαστικού σχεδίου θα μπορούσαν εύκολα στο μέλλον να επεκταθούν στις υποθέσεις όλων των ασυνόδευτων ανηλίκων που αγνοούνται στην Ένωση, δεδομένου ότι γνωρίζουμε ότι περισσότεροι από 18 000 ανήλικοι εξαφανίστηκαν την περίοδο μεταξύ 2018 και 2021 και όλο και περισσότεροι από αυτούς αναφέρονται επίσης στην τηλεφωνική γραμμή 116000 (ευρωπαϊκή ανοιχτή τηλεφωνική γραμμή για αγνοούμενα παιδιά) σε ολόκληρη την Ευρώπη.
Τα αποτελέσματα αυτού του δοκιμαστικού σχεδίου μπορούν να είναι χρήσιμα σε παρόμοιες περιπτώσεις για μεγάλο αριθμό κρατών μελών, καθώς και για οργανώσεις που αναζητούν αγνοούμενα παιδιά πρόσφυγες σε ολόκληρη την Ευρώπη, όπως επίσης και για τη σύνδεση και την προστασία παιδιών ή ακόμη και γυναικών/μητέρων με περιοδικές ειδοποιήσεις για την ασφαλή τους θέση/τοποθεσία.
Θα προστεθεί η δυνατότητα χρησιμοποίησης της εφαρμογής αυτής ως πλήκτρου ειδοποίησης σχετικά την ασφαλή κατάσταση για μητέρες/γυναίκες. 1.
Το δοκιμαστικό σχέδιο μπορεί να βασιστεί στην επιτυχία του σχεδίου Childrescue, το οποίο περιλαμβάνει μια ειδική βάση δεδομένων για υποθέσεις εξαφανισμένων παιδιών (τόσο ενεργές υποθέσεις όσο και παλαιότερες), διατηρώντας πληροφορίες και λεπτομερή δεδομένα ανά υπόθεση, καθώς και ενός έξυπνου εργαλείου ικανού να ταξινομεί (με βάση την ανάλυση των διαθέσιμων δεδομένων κάθε ενεργής υπόθεσης και την έξυπνη αντιστοίχιση με παλαιότερες υποθέσεις, αξιοποιώντας μοντέλα μηχανικής μάθησης) την εξαφάνιση ενός παιδιού, π.χ. φυγή/εκδίωξη, απαγωγή από άτομα εκτός οικογένειας, απαγωγή από μέλος της οικογένειας, παραβίαση δικαιωμάτων επιμέλειας, απώλεια και ακούσια εξαφάνιση.
Η πλατφόρμα Childrescue μπορεί να προσαρμοστεί, να ενισχυθεί και να αναβαθμιστεί ώστε να είναι έτοιμη και λειτουργική για τον χειρισμό των υποθέσεων εξαφανισμένων παιδιών ως αποτέλεσμα του πολέμου στην Ουκρανία.